
 DR.30.4.2008 

 

88 

Datin Seri Dr. Wan Azizah Wan Ismail [Permatang Pauh]:  Silakan.   

Tuan Mohd. Yusmadi bin Mohd. Yusoff [Balik Pulau]:  Dengan izin, apakah 
yang dimaksudkan oleh Ketua Pembangkang tadi ialah merupakan perumahan yang 
menjangkau contohnya di Balik Pulau menjangkau sehingga RM800 ribu, RM700 ribu yang 
mana rata-rata orang Balik Pulau kebanyakan kerjanya hanya pendapatan RM700, RM800; 
tidak mampu merupakan satu dasar yang dicadangkan oleh Ketua Pembangkang.  
Maksudnya tidak akan ada lagi rumah-rumah yang tidak mampu milik oleh terutama sekali 
penduduk tempatan.  Mohon penjelasan.   

Datin Seri Dr. Wan Azizah Wan Ismail [Permatang Pauh]:  Terima kasih Yang 
Berhormat dari Balik Pulau.  Itu yang saya nak katakan Tuan Yang di-Pertua, bahawa 
kadang-kadang kita melihat tidak ada safety net, satu jaringan untuk keselamatan bagi 
kebanyakannya nelayan dan mereka terpaksa diusir keluar kerana developers datang untuk 
membuat bangunan-bangunan tinggi yang harganya RM700 ribu, RM800 ribu.  Mereka ini 
adalah rakyat Malaysia, bukan pendatang tanpa izin atau dengan izin.   

Saya sambung Tuan Yang di-Pertua, tetapi 10% lagi rakyat yang berada di 
sekeliling pusat pembangunan pesat menikmati kemewahan ketara hasil hubungan rapat 
mereka dengan kepimpinan negara.  Jurang pendapatan di antara 10% rakyat terkaya dan 
90% yang lain begitu ketara.  Daripada perubahan kepada ekonomi moden seperti 
dibayangkan dalam Wawasan 2020 di mana jurang pendapatan dirapatkan di kalangan 
penduduk setiap tahun negara diselubungi dengan pelbagai masalah.   

Laporan Pembangunan Insan Bangsa-bangsa Bersatu 2007 menunjukkan 
Malaysia yang tercinta mempunyai jurang pendapatan di antara yang kaya dan yang miskin 
paling tinggi di Asia Tenggara dan kedua tertinggi di Asia selepas Papua New Guinea Tuan 
Yang di-Pertua, kita jurang yang paling lebar. 10% rakyat terkaya menguasai 38.4% 
kekayaan negara.  Manakala 10% rakyat termiskin memiliki hanya 1.7%.   

Inilah simbol dan manifestasi kerasuahan dan kerakusan polisi ekonomi negara 
yang cuma mengejar kadar pertumbuhan keluaran dalam negara kasar atau KDNK, figures 
dengan izin Tuan Yang di-Pertua.  Boleh nampak cantik, kitalah maju, kitalah apa, 
bagaimana rasa rakyat termiskin di bawah?   

� 1720 

Tuan Yang di-Pertua, sebenarnya kita berhadapan dengan kesilapan dalam 
pengurusan ekonomi sejak kerajaan memperkenalkan konsep persyarikatan Malaysia atau 
Malaysia incorporated dengan izin yang menyamakan negara seperti sebuah syarikat.  
Manakala syarikat ini membuat keputusan dan pertimbangan tanpa perlu merujuk kepada 
pemegang saham terbesar iaitu rakyat.  Rakyat hanya boleh mempersoal melalui sidang 
Parlimen yang diwakili oleh Ahli-ahli Dewan Rakyat.  Oleh kerana wujud dominasi parti 
pemerintah yang begitu mutlak di dalam Parlimen pada ketika itu.  Maka tidak ada banyak 
halangan bagi kerajaan untuk melalukan apa sahaja demi kepentingan mereka. 

Dalam banyak hal rakyat tidak tahu menahu apa yang kerajaan lakukan kerana 
semua saluran maklumat dikuasai dan dikongkong oleh kerajaan.  Pertanggungjawaban 
dan ketelusan diketepikan dengan alasan untuk memecut pembangunan ekonomi.  Di 
bawah konsep ini kerajaan mengalihkan ratusan bilion ringgit sumber kewangan negara 
dianggarkan antara RM500 hingga RM550 bilion yang hampir kesemuanya dipinjam dari 
institusi kewangan baik dalam mahupun luar negara ke dalam projek-projek mega dan yang 
terakhir termasuk projek Masjid Kristal yang disalurkan melalui wang ehsan.  Masjid itu 
cantik Tuan Yang di-Pertua... 

Tuan N. Gobalakrishnan [Padang Serai]:  Minta penjelasan.  Setujukah Yang 
Berhormat kalau saya katakan ratusan bilion yang dibelanjakan itu memang tidak 
dibelanjakan dengan betul dan rakyat tidak mendapat faedah daripadanya. 

Datin Seri Dr. Wan Azizah Wan Ismail [Permatang Pauh]:  Saya kena qualify.  
Ada juga yang dibelanjakan Tuan Yang di-Pertua, kita kena rasional dan objektif.  Ada juga 
yang baik tetapi, kita hendak berhentikan pembaziran, penyalahgunaan kuasa yang telah 
dimasukkan di dalam titah ucapan.  Kenapa difokuskan?  Negara kita negara kaya, point itu 
yang saya hendak katakan.  Negara kita... 



88. Datin Seri Dr. Wan Azizah Wan Ismail [Permatang Pauh]: Silakan. Tuan Mohd. Yusmadi bin Mohd. Yusoff [Balik Pulau]: Dengan izin, apakah yang dimaksudkan oleh Ketua Pembangkang tadi ialah merupakan perumahan yang menjangkau contohnya di Balik Pulau menjangkau sehingga RM800 ribu, RM700 ribu yang mana rata-rata orang Balik Pulau kebanyakan kerjanya hanya pendapatan RM700, RM800; tidak mampu merupakan satu dasar yang dicadangkan oleh Ketua Pembangkang. Maksudnya tidak akan ada lagi rumah-rumah yang tidak mampu milik oleh terutama sekali penduduk tempatan. Mohon penjelasan. Datin Seri Dr. Wan Azizah Wan Ismail [Permatang Pauh]: Terima kasih Yang Berhormat dari Balik Pulau. Itu yang saya nak katakan Tuan Yang di-Pertua, bahawa kadang-kadang kita melihat tidak ada safety net, satu jaringan untuk keselamatan bagi kebanyakannya nelayan dan mereka terpaksa diusir keluar kerana developers datang untuk membuat bangunan-bangunan tinggi yang harganya RM700 ribu, RM800 ribu. Mereka ini adalah rakyat Malaysia, bukan pendatang tanpa izin atau dengan izin. Saya sambung Tuan Yang di-Pertua, tetapi 10% lagi rakyat yang berada di sekeliling pusat pembangunan pesat menikmati kemewahan ketara hasil hubungan rapat mereka dengan kepimpinan negara. Jurang pendapatan di antara 10% rakyat terkaya dan 90% yang lain begitu ketara. Daripada perubahan kepada ekonomi moden seperti dibayangkan dalam Wawasan 2020 di mana jurang pendapatan dirapatkan di kalangan penduduk setiap tahun negara diselubungi dengan pelbagai masalah. Laporan Pembangunan Insan Bangsa-bangsa Bersatu 2007 menunjukkan Malaysia yang tercinta mempunyai jurang pendapatan di antara yang kaya dan yang miskin paling tinggi di Asia Tenggara dan kedua tertinggi di Asia selepas Papua New Guinea Tuan Yang di-Pertua, kita jurang yang paling lebar. 10% rakyat terkaya menguasai 38.4% kekayaan negara. Manakala 10% rakyat termiskin memiliki hanya 1.7%. Inilah simbol dan manifestasi kerasuahan dan kerakusan polisi ekonomi negara yang cuma mengejar kadar pertumbuhan keluaran dalam negara kasar atau KDNK, figures dengan izin Tuan Yang di-Pertua. Boleh nampak cantik, kitalah maju, kitalah apa, bagaimana rasa rakyat termiskin di bawah?. 1720. Tuan Yang di-Pertua, sebenarnya kita berhadapan dengan kesilapan dalam pengurusan ekonomi sejak kerajaan memperkenalkan konsep persyarikatan Malaysia atau Malaysia incorporated dengan izin yang menyamakan negara seperti sebuah syarikat. Manakala syarikat ini membuat keputusan dan pertimbangan tanpa perlu merujuk kepada pemegang saham terbesar iaitu rakyat. Rakyat hanya boleh mempersoal melalui sidang Parlimen yang diwakili oleh Ahli-ahli Dewan Rakyat. Oleh kerana wujud dominasi parti pemerintah yang begitu mutlak di dalam Parlimen pada ketika itu. Maka tidak ada banyak halangan bagi kerajaan untuk melalukan apa sahaja demi kepentingan mereka. Dalam banyak hal rakyat tidak tahu menahu apa yang kerajaan lakukan kerana semua saluran maklumat dikuasai dan dikongkong oleh kerajaan. Pertanggungjawaban dan ketelusan diketepikan dengan alasan untuk memecut pembangunan ekonomi. Di bawah konsep ini kerajaan mengalihkan ratusan bilion ringgit sumber kewangan negara dianggarkan antara RM500 hingga RM550 bilion yang hampir kesemuanya dipinjam dari institusi kewangan baik dalam mahupun luar negara ke dalam projek-projek mega dan yang terakhir termasuk projek Masjid Kristal yang disalurkan melalui wang ehsan. Masjid itu cantik Tuan Yang di-Pertua... Tuan N. Gobalakrishnan [Padang Serai]: Minta penjelasan. Setujukah Yang Berhormat kalau saya katakan ratusan bilion yang dibelanjakan itu memang tidak dibelanjakan dengan betul dan rakyat tidak mendapat faedah daripadanya. Datin Seri Dr. Wan Azizah Wan Ismail [Permatang Pauh]: Saya kena qualify. Ada juga yang dibelanjakan Tuan Yang di-Pertua, kita kena rasional dan objektif. Ada juga yang baik tetapi, kita hendak berhentikan pembaziran, penyalahgunaan kuasa yang telah dimasukkan di dalam titah ucapan. Kenapa difokuskan? Negara kita negara kaya, point itu yang saya hendak katakan. Negara kita...